Temeljem članka 69. stavak 4. Zakona o šumama („Narodne novine“ br. 68/18,115/18,98/19, 32/20,145/20,101/23 i 36/24.) i članka 32. Statuta Općine Oriovac („Službeni vjesnik Općine Oriovac“ br.13/24) Općinsko vijeće Općine Oriovac na 6. sjednici održanoj dana 18.12.2025. godine, donosi

PROGRAM
UTROŠKA SREDSTAVA  ŠUMSKOG DOPRINOSA ZA 2026. GODINU
Članak 1.
Ovim Programom utroška sredstava šumskog doprinosa za 2026. godinu (u daljnjem tekstu: Program) utvrđuje se namjena trošenja sredstava ostvarenih kao prihod Proračuna Općine Oriovac za 2026. godinu po osnovi uplate šumskog doprinosa. 
Članak 2.
Šumski doprinos plaćaju pravne i fizičke osobe, osim malih šumoposjednika, koje obavljaju prodaju proizvoda iskorištavanja šuma (drvni sortiment) u visini od 10 % u odnosu na prodajnu cijenu proizvoda na panju. 
Članak 3.
(1) Prihod od šumskog doprinosa u 2026. godini planiran je u iznosu od 100,00 eura.  

(2) Sredstva šumskog doprinosa koriste se isključivo za financiranje izgradnje i održavanja komunalne infrastrukture te će se utrošiti za Program održavanja komunalne infrastrukture u 2026. godini na području Općine Oriovac- Održavanje nerazvrstanih cesta.
Članak 4.
  Program utroška sredstava šumskog doprinosa za 2026. godinu objavit će u „Službenom vjesniku Općine Oriovac“ , a stupa na snagu 01.01.2026.godine.

